# Khalil Hawi

Khalil Hawi (àrab: خليل حاوي, Ḫalīl Ḥāwī) (Shwayr, Líban, 1919 - Beirut, Líban, 6 de juny de 1982) fou un poeta libanès.

## Biografia

Formava part d'una família ortodoxa grega i, per tant, d'un entorn afí, en el context libanès, a les ideologies seculars del nacionalisme sirià i àrab. Va estudiar filologia àrab a la Universitat Americana de Beirut, de la que va ser-ne professor. El 1959 va doctorar-se al Pembroke College de la Universitat de Cambridge. De jove va ingressar al Partit Nacional sirià del que, no obstant, se'n va desvincular després de 1949, adoptant posicions afins al nacionalisme àrab, però sense militància en cap partit. El 6 de juny de 1982, amb l'exèrcit israelià envaint el sud del Líban, en el que esdevingué la primera Guerra del Líban, va suïcidar-se al balcó de casa seva.

## Obra

Hom l'ha considerat un dels pioners de la poesia àrab moderna més preeminents, amb una veu poètica malenconiosa i, fins i tot, apocalíptica. Zahra A. Hussein situa la seva obra en el context de la poesia europea del grotesc, com a mode literari adoptat des dels inicis de la seva carrera, com a practicant de l'alta modernitat (high modernism), el que es posa de manifest ja en el seu primer poema (El mariner i el dervish) de la seva primera antologia (Riu de cendra).
La seva obra publicada l'integren, bàsicament, els següents títols:

### Poesia

* نهر الرماد - Riu de cendra (1957)
* الناي والريح - La flauta i el vent (1961)
* بيادر الجوع - L'era de batre de la fam (1965)
* الرعد الجريح - Els trons ferits (1979)
* من جحيم الكوميديا - Des de l'infern de la comèdia (1979)

### Altres

* Khalil Gibran. His background, character and works, Arab Institute for Research and Publishing (1963)

## Notes

* ↑ En els arxius de la Universitat Americana de Beirut, no obstant, consta l'any 1925 com a data del seu naixement. Pel que fa al lloc de naixença, si bé tota la seva documentació oficial indica com a tal el poble libanès de Shwayr, la família de Hawi ha deixat indicat que hauria nascut a Huwaya, a Síria, on temporalment s'estaven els seus pares per motius laborals paterns. Said Haddad
* ↑ En el seu estudi, que pivota al voltant de l'anàlisi d'El mariner i el dervish, Hussein sosté, no obstant, que en donar centralitat al grotesc, Hawi no estava imitant cegament les modes literàries occidentals del surrealisme i l'existencialisme, sinó entreteixint de forma creativa la seva herència oriental amb l'estètica occidental. Hussein 1997, pàg. 222.

## Referències

* 1 2 3 4 5 Said Haddad
* ↑ Ajami 1998, pàg. 49
* ↑ Ajami 1998, pàg. 57
* ↑ Bin Hamza 2012
* ↑ Hussein 1997, pàg. 222
* ↑ Habib

## Bibliografia

* Ajami 1998 : Ajami, Fouat. «The suicide of Khalil Hawi». A: The dream palace of the Arabs: A generation's odyssey. Nova York: Random House, 1998 [Consulta: 24 gener 2016].
* Bin Hamza 2012 : Bin Hamza, Hussein «Khalil Hawi: Lebanon's Tragic Poet» (html) (en anglès (traducció de l'àrab)). Al-Akhbar English, 20 setembre 2012. Arxivat de l'original el 31 de gener 2016 [Consulta: 24 gener 2016]. Arxivat 31 de gener 2016 a Wayback Machine.
* Boitani 1999 : Boitani, Piero. «The shadow of Ulysses beyond 2001». A: Comparative Criticism 21. Myth and Mythologies (html) (en amglès). Cambridge University Press [Consulta: 24 gener 2016].
* Ghasemi 2015 : Ghasemi Rozveh, Nasser; Danaye, Aida «Sindbad myth in the poem by Khalil Hawi» (pdf) (en anglès). International Letters of Social and Himanistic Sciences. SciPress [Suïssa], Vol. 64, 30-11-2015, pàgs. 150-161. Arxivat de l'original el 18 de desembre 2015. DOI: 10.18052/www.scipress.com/ILSHS.64.150. ISSN: 2300-2697 [Consulta: 24 gener 2016].
* Habib : Habib, Nehmeh «Khalil Hawi (1919 - 1982). A trip into depression and suicide» (html) (en anglès). Syria-Wide. Research Center [Victòria, Austràlia]. Arxivat de l'original el 30 de gener 2016 [Consulta: 24 gener 2016].
* Hussein 1997 : Hussein Ali, Zahra A. «The aesthetics of transgression: Khalil Hawi's "The Sailor and the Dervish" and the european grotesque» (html) (en anglès). Journal of Arabic Literature. Brill, Vol. 21, Nº 3, 10-1997, pags. 219-241 [Consulta: 24 gener 2016].
* Said Haddad : Said Haddad, Fuat «Khalil Hawi. A graceful poet from the vineyards of Lebanon» (html) (en anglès). Syria-Wide. Research Center [Victoria, Australia]. Arxivat de l'original el 30 de gener 2016 [Consulta: 24 gener 2016].

## Enllaços externs

* Hawi, Khalil «El mariner i el dervix (The Mariner and the Dervish / Il marinaio e il derviscio)» (html) (en anglès / italià). Blog "De Troia a Ítaca", 25-01-2016 [Consulta: 25 gener 2016].